b'\n_START_ARTICLE_\nGozdna \xc5\xbeeleznica pri Rade\xc4\x8dah\n_START_PARAGRAPH_\nGozdna \xc5\xbeeleznica pri Rade\xc4\x8dah je bila prometna pot za prevoz lesa in oglja izpod naselja Po\xc4\x8dakovo po dolini potoka Gla\xc5\xbeuta do naselja Jagnjenica v ob\xc4\x8dini Rade\xc4\x8de._NEWLINE_Na prostoru, kjer danes stoji tovarna papirja v Rade\xc4\x8dah so v preteklih stoletjih obratovale vodne \xc5\xbeage in fu\xc5\xbeine. Za oskrbo proizvodnih obratov z lesom in ogljem so zgradili okoli 3,5 km dolgo gozdno \xc5\xbeeleznico s tirno \xc5\xa1irino 96 cm. Proga se je pri\xc4\x8dela pri soto\xc4\x8dju potokov Sopote in Gla\xc5\xbeute pri Jagnjenici ter potekala po dolini med hriboma Jatna in Svibno ob potoku Gla\xc5\xbeuta proti naselju Po\xc4\x8dakovo._NEWLINE_Proga je imela po vsej dol\xc5\xbeini rahel padec. Delavci so prazne tovorne vagon\xc4\x8dke s konji vlekli v gozd do zgornje postaje. Tu je bilo ve\xc4\x8dje skladi\xc5\xa1\xc4\x8de oglja in lesa, ter kopi\xc5\xa1\xc4\x8de za kuhanje oglja. Nalo\xc5\xbeeni vozi\xc4\x8dki so se od zgornje postaje samote\xc5\xbeno spu\xc5\xa1\xc4\x8dali do konca proge, kjer je stala manj\xc5\xa1a \xc5\xbeaga na vodni pogon in gla\xc5\xbeuta.Tu so proizvajali tudi pepeliko, belo pra\xc5\xa1kasto snov, ki se uprablja pri proizvodnji stekla._NEWLINE_Od Jagnjenice so les in oglje do Rade\xc4\x8d vozili z vpre\xc5\xbenimi vozovi. Ko so bili gozdovi izsekani so \xc5\xbeage,fu\xc5\xbeene in gla\xc5\xbeuto v Jagnjenici opustili in prenehali s proizvodnjo. Proizvodnja stekla se je preselila v Hrastnik. Na prostoru, kjer je v Rade\xc4\x8dah stala vodna \xc5\xbeaga pa so postavili mlin za papir in kasneje tovarno papirja, ki deluje \xc5\xa1e danes. Takrat so ukinili tudi gozdno \xc5\xbeeleznico in jo podrli. Po pisanih virih naj bi gozdna \xc5\xbeeleznica obratovala od leta 1870 do prehoda med 19. in 20. stoletjem._NEWLINE_Na prostoru, kjer danes stoji tovarna papirja Rade\xc4\x8de (to je v Njivicah) je bila v 16. stoletju fu\xc5\xbeina, ki pa je obratovala samo od leta 1583 do 1595, ko je pogorela. (Torej nobena \xc5\xbeaga!) Izraz mlin za papir ni pravilen (direktni prevod iz nem.: Papierm\xc3\xbchle). Pravilno je papirnica (z ro\xc4\x8dno izdelavo papirja). Uporaba termina\xc2\xa0\xc2\xbbpapirnica\xc2\xab\xc2\xa0tudi v cerkvenih maticah rade\xc5\xa1ke cerkve!_NEWLINE__NEWLINE_Vir: Darko Cafuta: Za\xc4\x8detek rade\xc5\xa1ke papirnice, Kronika, \xc4\x8dasopis za slovensko krajevno zgodovino, 34, 1986'